open-index/open-wikipedia-markdown huggingface dataset:
Կարլ Ավգուստ Զենֆ

մինի|Տեսարան Նառվա քաղաքից (1812)
**Կարլ Ավգուստ Զենֆ **(, 24 մարտի, 1770, Կրայպաու - 14 հունվարի, 1838, Դորպատ), նկարիչ, գծանկարիչ և փորագրիչ։ Դորպատի համալսարանի գեղանկարչության պրոֆեսոր։ Եղել է էստոնացի բազմաթիվ հայտնի նկարիչների ուսուցիչը։

## Կենսագրություն
Կարլ Ավգուստ Զենֆը ծնվել է 1770 թվականի մարտի 24-ին գերմանական Մերզեբուրգ քաղաքից ոչ հեռու գտնվող Կրայպաու գյուղում, բողոքական աստվածաբան Կարլ Ֆրիդրիխ Զենֆի ընտանիքում (1739-1814)։ Նախապես Կարլ Ավգուստ Զենֆը ծրագրել էր սովորել բժշկություն, սակայն ընդունվել է Լայպցիգի գեղարվեստի ակադեմիա, որտեղ 1788 թվականից մինչև 1793 թվականը նկարչություն է սովորել Ադամ Ֆրիդրիխ Էզերի մոտ։ 1795 թվականին  մեկնել է Դրեզդեն, որտեղ սովորել է Գեղարվեստի ակադեմիայի պրոֆեսոր Քրիստիան Լեբերեխտ Ֆոգելի մոտ։ Մինչև 1802 թվականը Կարլ Ավգուստ Զենֆը մասնավոր դասեր է առել և եղել է ազատ նկարիչ։

1803 թվականին Կարլ Ավգուստ Զենֆն իր աներորդու՝ աստղագիտության պրոֆեսոր Վիկտոր Կնորեի երաշխավորությամբ հրավիրվում է Դորպատ (Տարտու)՝ նկարչություն ու պղնձի վրա փորագրություն դասավանդելու նորաբաց համալսարանում։ 1818 թվականին Կարլ Ավգուստ Զենֆն ստանում է Դորպատի համալսարանի արտահաստիքային պրոֆեսորի կոչում՝ չնայած այն բանին, որ ռուսական մյուս համալսարաններում գեղանկարչության ամբիոն չկար։ Համալսարանում Կարլ Ավգուստ Զենֆը բացել է հատուկ սենյակ, որտեղ պահվել է «գծագրության դպրոցի հավաքածուն»։

Կարլ Ավգուստ Զենֆը մահացել է 1838 թվականի հունվարի 14-ին Դորպատում։

Նկարիչ Ադոլֆ Զենֆը եղել է Կարլ Ավգուստ Զենֆի եղբայրը։

## Արվեստ
մինի|Պրոֆեսոր Գուստավ Ֆոն Էվերսի դիմանկարը (1838)
Կարլ Ավգուստ Զենֆը ստեղծագործել է հիմնականում փորագրության, գունամատիտներով գեղանկարչության ու գծանկարչության բնագավառում։ Կլասիցիզմի ներկայացուցիչ է։ Որպես փորագրանկարիչ՝ Կարլ Ավգուստ Զենֆն առավել հայտնի է Վիտգեյնշտեյնի ու ֆելդմարշալ Բարկլայ դե Տոլիի դիմանկարներով։ Կարլ Ավգուստ Զենֆի փորագրանկարները մեծ մասամբ Մերձբալթիկայի հայտնի անձանց դիմանկարներ են։

## Ծանոթագրություններ

## Գրականություն
* Биографический словарь профессоров Юрьевского университета, т. I, стр. 461—468.
* «Рус. Старина», т. XXXVII, стр. 192.
* Ровинский, «Словарь граверов», стр. 349.
* Петухов, «Имп. Юрьевский университет за 100 лет его существования (1802—1902)», стр. 161, 233, 304.
* Inge Kukk: *Die Anfangsjahre der Zeichenschule der Universität Dorpat unter der Leitung von Karl August Senff.* In: *13. und 14. Homburger Gespräche (1992/1993).* Heft 14, S. 279—288. (= Veröffentlichungen der M.C.A. Böckler-Mare Balticum-Stiftung)
* Wilhelm Neumann: *Karl August Senff : ein baltischer Kupferstecher*. Reval : Franz Kluge, 1895. E-Text
* Thieme-Becker: *Allgemeines Lexikon der bildenden Künstler*, Band 30, Leipzig 1936, S. 497.

Կատեգորիա:Գերմանացի նկարիչներ
Կատեգորիա:Էստոնացի նկարիչներ
Կատեգորիա:Գերմանացի փորագրողներ
Յու Նեսբյո

**Յու Նեսբյո** (, ծնվ. , Նորվեգիա), նորվեգացի գրող, երաժիշտ։

## Կենսագրություն
Յու Նեսբյոն ծնվել է 1960 թվականի մարտի 29-ին Օսլոյում։ Նրա մանկությունն անցել է նորվեգական Մոլդե քաղաքում, որտեղ ապագա գրողի մայրն աշխատում էր քաղաքային գրադարանում։ Այս հանգամանքը նպաստում է Նեսբյոի մոտ վաղ տարիքից գրականության հանդեպ սիրո առաջացմանը։ Նա վաղ տարիքից սկսած հրապուրվում է ֆուտբոլով, սակայն վնասվածքի պատճառով ստիպված է լինում հրաժարվել ֆուտբոլիստի մասնագիտությունից։ Դպրոցն ավարտելուց հետո ծառայության է անցնում նորվեգական բանակում, որտեղ ծառայում է երեք տարի։ Զինվորական ծառայության հետ զուգահեռ եռանդուն կերպով զբաղվում է ինքնակրթությամբ։ Ծառայությունից հետո ընդունվում է Նորվեգական տնտեսագիտության և բիզնեսի դպրոցը՝ էկոնոմիստ մասնագիտությամբ։ 1992 թվականին հիմնում է *Di Derre* երաժշտական խումբը, որը մեծ ճանաչում է ձեռք բերում Նորվեգիայում։ 1997 թվականին լույս է տեսնում Յու Նեսբյոի առաջին վեպը «Չղջիկը» վերնագրով, որը դրական ընդունելություն է գտնում գրական հասարակության մոտ։ Յու Նեսբյոն այժմ բնակվում է Օսլոյում։ Ամուսնալուծված է, ունի մեկ դուստր։

## Ստեղծագործություններ
### «Հարրի Հոլե» շարքը
* 1997 — «Չղջիկը» (Flaggermusmannen),
* 1998 — «Խավարասերները» (Kakerlakkene),
* 2000 — «Կարմրավիզ» (Rødstrupe),
* 2002 — «Անհոգսություն» (Sorgenfri),
* 2003 — «Հնգագիծ» (Marekors),
* 2005 — «Փրկիչը»(Frelseren),
* 2007 — «Ձնեմարդը» (Snømannen),
* 2009 — «Ընծառյուծ» (Panserhjerte),
* 2011 — «Ուրվական» (Gjenferd),
* 2013 — «Ոստիկանություն» (Politi),
* 2017 — «Ծարավ» (Tørst),
* 2019 — «Դանակ» (Kniv)։

### «Դոկտոր Պրոկտոր» շարքը (մանկական)
* 2007 — «Դոկտոր Պրոկտորը և նրա կախարդական փոշին» (Doktor Proktors prompepulver),
* 2008 — «Դոկտոր Պրոկտորը և նրա ժամանակի մեքենան» (Doktor Proktors tidsbadekar),
* 2010 — «Դոկտոր Պրոկտորը և աշխարհի վերջը» (Doktor Proktor og verdens undergang),
* 2013 — «Դոկտոր Պրոկտորը և մեծ կողոպուտը» (Doktor Proktor og det store gullroveriet)։

### «Արյուն ձյան վրա» շարքը
* 2015 — «Արյուն ձյան վրա» (Blood on Snow),
* 2016 — «Արյուն ձյան վրա. շատ արյուն» (Blood on Snow. More Blood.)։

### Այլ ստեղծագործություններ
* 1999 — «Բալկաններ ձայնը. մայիս ամսվա տասնութ օրը» (Stemmer fra Balkan/Atten dager i mai (Espen Søbye-ի համահեղինակությամբ),
* 2001 — «Կառուսելի երգը» (Karusellmusikk), պատմվածքների ժողովածու,
* 2007 — «Սպիտակ հյուրանոց» (Det hvite hotellet),
* 2008 — «Մարդորսները» (Hodejegerne),
* 2014 — «Որդին» (Sønnen),
* 2018 — «Մակբեթ» (Macbeth),
* 2020 — «Թագավորություն» (Kongeriket)։

## Ծանոթագրություններ

Կատեգորիա:Նորվեգացի գրողներ
Կատեգորիա:Նորվեգացի երաժիշտներ
Կատեգորիա:Նորվեգացի լրագրողներ
Կատեգորիա:Նորվեգացի մանկագիրներ
Կատեգորիա:Նորվեգացի տնտեսագետներ
Կատեգորիա:Նորվեգիայի սցենարիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Նորվեգացի վիպասաններ
Կատեգորիա:Նորվեգացի ֆուտբոլիստներ
Կատեգորիա:Նորվեգացի երգիչներ
Բոյան Պետրով

**Բոյան Պետրով** (, ), բուլղարացի կենդանաբան և լեռնագնաց, Սոֆիայի Ազգային բնագիտական թանգարանի աշխատակից։

## Կենսագրություն
Բոյան Պետրովը ծնվել է 1973 թվականի փետրվարի 7-ին Սոֆիայում։ 1992-1997 թվականներին սովորել է Սոֆիայի «Սուրբ Կլիմենտ Օհրիդսկի» համալսարանում։

Բոյան Պետրովի գիտական հետաքրքրությունների շրջանակում են չղջիկների, երկկենցաղների ու սողունների էկոլոգիան ու կենսաբանությունն։ Բոյան Պետրովը մասնակցել է Բուլղարիայի ազգային պարկերում, արգելանոցներում ու պահպանվող տարածքներում կենսաբանական տեսակների ավելացմանն ուղղված ավելի քան 50 նախագծերի։ Եվրոպայում չղջիկների պահպանության համաձայնագրի (EUROBATS) խորհրդակցական հանձնաժողովի անդամ է։

Լեռնագնացությամբ Բոյան Պետրովն սկսել է զբաղվել 1990 թվականին, երբ գլխավորել է առաջին արշավախումբը։ Մասնակցել է տարբեր արշավների ու բարձրացել է Ղազախստանի, Ֆրանսիայի, Իսպանիայի, Իտալիայի, Հունաստանի, Թուրքիայի, Ռումինիայի, Պակիստանի, Նեպալի, Չինաստանի, Ղրղզստանի, Տաջիկստանի, Արգենտինայի, ԱՄՆ-ի, Ռուսաստանի, Քենիայի, Ուգանդայի ու Տանզանիայի լեռների գագաթները։ 1990 թվականից մինչև 2015 թվականը Բոյան Պետրովը ուսումնասիրել է Բուլղարիայում, Ալբանիայում, Հունաստանում, Խորվաթիայում, Թուրքիայում, Կոսովոյում, Ռումինիայում, Չեռնոգորիայում ու Չինաստանում գտնվող ավելի քան 450 քարանձավներ։

2014 թվականի մայիսի 20-ին Բոյան Պետրովը, որ տառապում էր շաքարային դիաբետով, հաղթահարել է աշխարհի երրորդ ամենաբարձր գագաթը՝ Կանչենջանգան (8586 մ)՝ դրանով դառնալով առաջին շաքարախտով հիվանդը, որ այդ գագաթն է բարձրացել առանց թթվածնի պաշարի։ Նույն թվականի հուլիսի 23-ին նա բարձրացել է Բրոուդ Պիկ լեռը (8047 մ), իսկ հուլիսի 31-ին Բուլղարիայի պատմության մեջ առաջին անգամ բարձրացել է Չոգորիի գագաթը (К2, բարձրությունը՝ 8611 մ) և ընդգրկվել այն 35 անձանց շարքում, ովքեր ութ հազարից մեծ բարձրություն ունեցող երեք լեռների գագաթներն են բարձրացել 100 օրից քիչ ժամանակում։ Բոյան Պետրովը նաև սահմանել է աշխարհի ռեկորդ՝ Բրոուդ Պիկի ու Չոգորիի գագաթը բարձրանալով ութ օրից քիչ ժամանակում. դրա համար նրան շնորհավորական տեսագրություն է ուղարկել լեռնագնաց Ռայնհոլդ Մեսները։

2014 թվականի դեկտեմբերի 7-14-ը *БНТ 1* և *БНТ HD* հեռուստաալիքներով ցուցադրվել է Բոյան Պետրովին նվիրված «3 x 8000» վավերագրական ֆիլմը։ 2015 թվականի սեպտեմբերի 30-ին Բոյան Պետրովը նվաճել է Մինասլու գագաթը։

## Ծանոթագրություններ

Կատեգորիա:Բուլղարացի կենդանաբաններ
Կատեգորիա:Բուլղարացի լեռնագնացներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի գիտնականներ
Բաշի (Բերկրի-Աբաղայի գավառ)

**Բաշի**, գյուղ Արևմտյան Հայաստանում, Վանի վիլայեթի Բերկրիի գավառակում։

## Բնակչություն
XX դարի սկզբին ուներ 21 տուն բնակիչ։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ժուլիա Լեմերտս

**Ժուլիա Լեմերտս** (, ), բրազիլացի դերասանուհի։

## Կենսագրություն
Ժուլիան ծնվել է Պորտու Ալեգրի քաղաքում։ Մանուկ հասակում ցանկացել է անասնաբույժ դառնալ, սակայն հետագայում մտափոխվել է և ծնողների՝ Լիլիան Լեմմերցի և Լիննեու Դիասայի մասնագիտությունն է ընտրել՝ դերասանություն։ 18 տարեկանում բարեհաջող մասնակցել է «Դեռահասներ» հեռուստանովելի դերասանների ընտրման մրցույթին։ Դրանից հետո մինչ այժմ նկարահանվել է ավելի քան 15 հեռուստասերիալներում և ինը գեղարվեստական ֆիլմերում։ Նա նաև հանդես է գալիս թատերական դերերով։ Ժուլիայի ամուսինը նույնպես դերասան է՝ Ալեշանդրի Բորժեսոմը։ Ամուսինները հաճախ են նկարահանվում միասին։ Նրանք ունեն երկու զավակ՝ Լուիզան և Միգելը։

## Հեռուստասերիալներ
* Em Família (telenovela) (Em Família) (2014) — *Էլենա*
* Fina Estampa (Fina Estampa) (2011) — *Էսթեր*
* (Andando Nas Nuvens) (1999) — *Լուսիա- Էլենա*
* A Hora Magica (1998) — *Լուսիա*
* Tiradentes (1998) — *Անտոնիա*
* Mangueira — Amor a Primeira Vista (1997)
* Zaza (1997) — *Ֆաբիանա*
* Quem E Voce? (1996) — *Դեբորաа*
* Jenipapo (1995) — *Ժուլիա*
* Guerra Sem Fim (1993) — *Ֆլավիա*
* Na Rede de Intrigas (1991) — *Թերեզա*
* Amazonia (1991) — *Մարիա Լուիզա*
* Ilha das Bruxas (1991)
* Lua de Cristal (1990)
* Mae de Santo (1990)
* Kananga do Japao (1989)
* Carmem (1987) — Միկաելա
* A Cor do seu Destino (1986) — *Պատրիսիա*
* Mania de Querer (1986)
* Tenda dos Milagres (1985)
* Amor com Amor Se Paga (1984)
* Eu Prometo (1983)
* Sabor de Mel (1983)
* Moinhos de Vento (1983)
* Ninho da Serpente (1982) — *Մարիանա*
* Os Adolescentes (1981) — *Բիա*

## Ֆիլմագրություն
* *Սկզբից մինչև վերջ* - Մայր

## Ծանոթագրություններ

## Արտաքին հղումներ
* 
* 
* Жулия Леммертц на serials.ru 
* Жулия Леммертц на braziliada.ru 
* Жулия Леммертц на peoples.ru
* Жулия Леммертц на allabout.ru 

Կատեգորիա:Բրազիլացի դերասանուհիներ
Կատեգորիա:Դերասանուհիներ այբբենական կարգով
Ռոնի

**Ռոնի ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02652:

## Բնակչություն
2010 թվականի տվյալներով՝ համայնքի բնակչությունը կազմում է 105 մարդ։ 

## Տնտեսություն
2010 թվականին համայնքի 76 աշխատունակ (15-64 տարեկան) բնակիչներից 53-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել է 69,7%, 1999 թվականին եղել է 75,0%)։ 53 տնտեսապես ակտիվ բնակիչներից աշխատում էին 39-ը (23 տղամարդ և 16 կին), գործազուրկ էին 14 մարդ (8 տղամարդ և 6 կին)։ 23 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 7-ը՝ թոշակառուներ, 11-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Ռոնի 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Դեղնականջ մոհո

**Դեղնականջ մոհո ** (), Էնդեմիկ հավանացիների անհետացած երգող թռչուն։ Նախկինում դիտվել է որպես Ավստրալիայի-խաղաղօվկիանոսյան ներկայացուցիչ (*Meliphagidae*). Ուոլտեր Ռոտշիլդը այս տեսակն անվանել է ի պատիվ Հոնոլուլուի թանգարանի հիմնադիր Չարլզ Բիշոփի ()։

## Նկարագրություն
thumb|left|Դեղնաականջ մոհոի արուն և էգը
Այդ տեսակը հայտնաբերվել է թռչունների կոլեկցիոների կողմից 1892 թվականին։ դեղնականջ մոհոի երկարությունը մոտավորապես 29 սմ է։ Պոչի երկարությունը հասնում է մինչև 10 սմ։ Գլխավոր փետուրները եղել է վառ սևի և դեղինի խառնուրդ վերին ծնոտի շրջանում, թևերի և պոչի։ Նրանց երգը բաղկացած էր երկու պարզ նոտաից-*տուկ տուկ*, Որը կարելի էր լսել մի քանի կիլոմետրի վրա։

## Ապրելակերպ
Քիչ բան է հայտնի դեղնականջ մոհոյի ապրելակերպի մասին։ Նա սնվում էր Հավայան ծաղկատեսակներով։

## Բնաջնջվելը
Նրանց բնաջնջման պատճառներից էին անտառազրկումը, մրցակցությունը ներխուժած տեսակների միջև, բնիկ ցեղերի որսերի պատճառով, որոնք որսում էին նրանց դեղին փետուրների համար, որոնցից պատրաստում էին թանկարժեք թիկնոցներ։ Վերջին անգամ թռչնին տեսել է թռչնաբան Ջորջ Մունրոն 1904 թ-ին։ 1915 թ-ին նա փորձեց գտնել թռչնի հետ հանդիպելու հավանականությունը, սակայն այդպես էլ չգտավ։ 1981 տեղի ունեցավ իբր թե տեսակների վերագտնումը Մաուի կղզում, սակայն դա այդպես էլ չհաստատվեց։

## Ցուցադրանմուշներ
Այսօր այդ թռչնին կարելի է տեսնել միայն խրտվիլակների տեսքով, նկարներում, պատկերազարդման մեջ և մորթու տեսքով։ Դրանք գտնվում են Քեմբրիջում, Լոնդոնում, Գոնոլուլուում, Նյու Յորքում և այլն։

## Ծանոթագրություններ

## Արտաքին հղումներ
* Փաստեր դեղնաականջ մոհոի մասին 

## Գրականություն
* Munro, George C. (1944 and its revised 2nd. edition from 1960)։ *Birds of Hawaii*
* Flannery, Tim & Schouten, Peter (2001)։ *A Gap in Nature*
* Fuller, Errol (2000)։ *Extinct Birds*
* Day, David (1981)։ *The Doomsday Book of Animals*
* Greenway, James C. (1967)։ *Extinct and Vanishing Birds of the World*
* Luther, Dieter (2005)։ *Die ausgestorbenen Vögel der Welt*

Կատեգորիա:Թռչուններ
Կատեգորիա:Կենսաբանության բաժիններ
Էվա Տարդոս

**Էվա Տարդոս** (, ), հունգարացի մաթեմատիկոս։ Կոռնելի համալսարանի համակարգչային գիտությունների պրոֆեսոր։

Հունգարացի մաթեմատիկոս Գաբոր Տարդոսի քույրը։

## Կենսագրություն
Էվա Տարդոսը ծնվել է Հունգարիայում, 1957 թվականի հոկտեմբերի 1-ին։

Տարդոսը մաթեմատիկոսի որակավորում ստացել է 1981 թվականին, գիտությունների դոկտորի աստիճան ստացել է Բուդապեշտի համալսարանում 1984 թվականին Անդրաս Ֆրանկի ղեկավարությամբ։ 2006-2010 թվականներին եղել է Կոռնելի համալսարանի համակարգչային գիտությունների ամբիոնի վարիչ, այնուհետև համակարգչային և ինֆորմացիոն գիտությունների քոլեջի դեկան։ Ընտրվել է Ճարտարագիտության Ազգային ակադեմիայի և ԱՄՆ-ի արվեստների և գիտության ակադեմիայի անդամ, «Փեքարդ», «Սլոան», «Գուգենհայմ» հիմնադրամների կրթաթոշակառու, Հաշվողական մեքենաների ընկերակցության անդամ, Ֆալկերսոնի (1988) և Ջորջ Բ. Դանցիկի անվան մրցանակակիր։ 2004-2009 թվականներին եղել է SIAM համակարգչային գիտական ամսագրի գլխավոր խմբագիրը, ACM ամսագրի տնտեսագիտական և համակարգչային բաժնի խմբագիր, խմբագրական խորհրդի անդամ։

Տարդոսի գիտական ուսումնասիրությունների բնագավառն ալգորիթմներն են։ Աշխատանքները վերաբերում են գրաֆիկների կամ ցանցերի արդյունավետ մեթոդների նախագծման և վերլուծության օպտիմիզացիայի խնդիրներին։ Որոշակի աշխատանքներ է կատարել ցանցային հոսքի ալգորիթմների բնագավառում։ Նրա աշխատանքներից է նաև ալգորիթմական խաղի տեսությունը, պարզ աճուրդները։

### Կրթություն
* Բուդապեշտի համալսարանի մաթեմատիկայի բաժին, Բուդապեշտ, Հունգարիա (1981)
* Լորանդ Էտվյոշի անվան համալսարան, դոկտոր, Բուդապեշտ, Հունգարիա (1984)

## Պարգևներ, մրցանակներ
* ԱՄՆ-ի Գիտությունների ազգային ակադեմիա (2013)
* Ամերիկյան մաթեմատիկական ընկերության անդամ (2013)
* Գյոդել մրցանակ (2012)
* Van Wijngaarden մրցանակ (2011)
* Ճարտարագիտության ազգային ակադեմիայի անդամ (2007)
* George B. Dantzig Prize (2006)
* ԱՄՆ-ի Արվեստների և գիտության ակադեմիայի անդամ 
* Հաշվողական մեքենաների ընկերակցության անդամ (1998)
* Գուգենհայմ կրթաթոշակ
* Փեքարդի կրթաթոշակ
* Սլոանի կրթաթոշակ
* NSF երիտասարդ հետազոտող նախագահական մրցանակ 
* Ֆալկերսոնի մրցանակ (1988)

## Ծանոթագրություններ

## Արտաքին հղումներ
*Eva Tardos on *Google Scholar*
* Cornell University: Eva Tardos, Department of Computer Science

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Բուդապեշտի համալսարանի շրջանավարտներ
Կատեգորիա:Գիտությունների դոկտորներ
Կատեգորիա:Ինֆորմատիկայի տեսաբաններ
Կատեգորիա:Կին մաթեմատիկոսներ
Կատեգորիա:Հունգարացի գիտնականներ
Կատեգորիա:Հունգարացի մաթեմատիկոսներ
Կատեգորիա:Հունգարացի պրոֆեսորներ
Կատեգորիա:Հունգարիայի գիտությունների ակադեմիայի անդամներ
Կատեգորիա:Տեղեկատվական տեխնոլոգիաների անձինք
Կատեգորիա:Փիլիսոփայական գիտությունների դոկտորներ
Իրեն Պապաս

**Իրեն Պապաս** (հուն.՝ Ειρήνη Παππά, Ειρήνη Λελέκου, ), հույն հայտնի դերասանուհի և երգչուհի։

## Կենսագրություն
Նա ծնվել է 1926 թվականի սեպտեմբերի 3-ին, Կորնթոսի Չիլիոմոդի գյուղում։ Ուսանել է Աթենքի թատերական ինստիտուտում։ Նա հիմնականում դերակատարություններ է ունեցել Հենրիկ Իբսենի դրամաներում։ 
Աշխատել է Աննա Մարիեի հիմնադրամում։

## Ֆիլմագրություն
* Dead City (1951)
* Torna! (1953)
* The Man from Cairo (1953)
* The Unfaithfuls (1953)
* Theodora, Slave Empress (1954)
* Attila (1954)
* Tribute to a Bad Man (1956)
* Climax! (1958) 
* Bouboulina (1959)
* The Guns of Navarone (1961)
* Antigone (1961)
* Electra (1962)
* The Moon-Spinners (1964)
* Հույն Զոռբա (1964)
* The Battle of Sutjeska (1973)
* I'll Take Her Like a Father (1974)
* Moses the Lawgiver (1974) 
* Mohammad, Messenger of God (1977)
* Blood Wedding (1977)
* Iphigenia (1977)
* Christ Stopped at Eboli (1979)
* Bloodline (1979)

## Մրցանակներ
* «Տաորմինա» մրցանակ - 2005

## Ծանոթագրություններ

## Արտաքին հղումներ
* Պրոֆիլը imdb.com կայքում
* Պրոֆիլը ibdb.com կայքում

Կատեգորիա:1926 ծնունդներ
Կատեգորիա:Սեպտեմբերի 3 ծնունդներ
Կատեգորիա:Հույն դերասանուհիներ
Կատեգորիա:Հույն երգիչներ
Կատեգորիա:Հույն երգչուհիներ
Կատեգորիա:Հույն ֆեմինիստներ
Կատեգորիա:Հույն ռեժիսորներ
Սելան

**Սելան** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02704:

## Բնակչություն
2010 թվականի տվյալներով՝ համայքնի բնակչությունը կազմում է 238 մարդ։

## Տնտեսություն
2010 թվականին համայնքի 144 աշխատունակ (15-64 տարեկան) բնակիչներից 100-ը տնտեսապես ակտիվ էին, 44-ը՝ ոչ ակտիվ (ակտիվության ցուցանիշը կազմել է 69,4 %, 1999 թվականին եղել է 51,1 %։ 100 տնտեսապես ակտիվ բնակիչներից աշխատում էին 86-ը (54 տղամարդ և 32 կին), գործազուրկ էին 14 մարդ (5 տղամարդ և 9 կին)։ 44 տնտեսապես ոչ ակտիվ բնակիչներից 13-ը եղել են աշակերտներ կամ ուսանողներ, 12-ը՝ թոշակառուներ, 19-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սելան 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Վիկոս

**Վիկոս** (), կիրճ Հունաստանում։ Գտնվում է Պինդոսի լեռան ազգային պարկում` հունական Էպիրուս շրջանի հյուսիս-արևելքում։ Երկարությունը կազմում է 20կմ, խորությունը` 450-1600մ, լայնությունը՝ 400մ-ից մինչև 1-2մ ամենանեղ տեղերում։

Վիկոսը ընդգրկված է Գինեսի ռեկորդների գրքում որպես աշխարհի ամենախորը կիրճ։ Ընդ որում, հաշվի են առնվում մի քանի հատկանիշներ, որոնցով կիրճը տարբերվում է կանիոնից, օրինակ՝ երկարության և լայնության հարաբերությունը։

## Դիրք
Գտնվում է Վիկոս-Աոոս ազգային պարկի կենտրոնական մասում՝ Զագորիի շրջանում։ Սկիզբ է առնում Մոնոդենդրի և Կուկուլի բնակավայրերի մերձակայքից։ Կիրճի համակարգի մեջ են մտնում մի քանի մանր գետակներ, որոնք թափվում են կիրճի մեջ ձևավորվող Վոյդոմատիս գետի մեջ։ Վոյդոմատիսի՝ ջրերով լցվելը սեզոնային բնույթ ունի. այն մշտապես հոսում է կիրճի ստորին մասում միայն։ Գիտնականների համար կիրճը մեծ հետաքրքրություն է ներկայացնում մարդու կողմից չխաթարված էկոհամակարգի և հազվագյուտ տեսակների համար։

## Գեոմորֆոլոգիա
Կիրճի երկարությունը մոտ 20կմ է, որից 12-ը անցնում է արգելոցի տարածքով։ Կիրճին բնորոշ են ռելիեֆի բազմազանությունը և բարձրությունների փոփոխությունը։ Թեք լանջերն ու զառիթափները գերիշխում են միջին մակարդակներում։ Բազմաթիվ հեղեղատներ կան կիրճի երկու կողմերում։ Հիմնական ուղղությունը հյուսիս-արևմուտքից հարավ-արևելք է։ Կիրճը միլիոնավոր տարիներ ողողել են Վոյդոմատիս գետի ջրերը։ Գետի ջրերի մակարդակը կախված է տարվա եղանակից։ Տարվա մեծ մասում ջուր լինում է միայն կիրճի ամենաստորին մասում։ Կիրճի վերին շերտերը կազմված են կրաքարե գոյացություններից, ներքին շերտերը՝ դոլոմիտից։ Քանի որ կրաքարը լուծվում է ջրում, առաջանում է ջրահեռացման համակարգ՝ քարանձավներով ու միջանցքներով, որոնք ժամանակի ընթացքում մեծանում են։ Ավելի ուշ նրանք փշրվում են՝ առաջացնելով ժեռուտ բացվածքներ։ Այդ պատճառով էլ ջուրը հավադեպ է հոսում մակերևույթով. երբ այն չի կարողանում թափանցել խորքը, դուրս է գալիս մակերևույթ։
700px|մինի|կենտրոն|Կիրճի համայնապատկեր

## Զբոսաշրջություն և հանգիստ
Կիրճի՝ Օկսիի հատվածում կա բնական դիտահրապարակ կիրճի ամենախոր մասի վերևում։ Այն գտնվում է Մոնոդենդրիի նոր ճանապարհից երեք կիլոմետր հեռավորության վրա։ Եվս մեկ դիտահրապարակ գտնվում է կիրճի արևելյան մասում. այնտեղ կարելի է բարձրանալ Վրադետո գյուղից։

Զբոսաշրջային հիմնական ուղղությունը Մոնոդենդրիի արահետն է, որը ձգվում է դեպի կիրճի հյուսիս՝մինչև Վոյդոմատիս լեռան ակունքը։ Այնուհետև արահետը տանում է դեպի կիրճի ելքը Պապինգո գյուղի մոտ հյուսիսային մասում կամ Վիկոս գյուղի մոտ հարավային մասում։ Հնարավոր է նաև անցնել Մոնոդենդրիի հարավում գտնվող քարե կամրջով (18-րդ դար)։

## Պատկերասրահ

Zagori Vikos gorge Oxia towards Vikos.jpg|Կիրճի տեսարան
Gorges du Vikos.jpg|Կիրճի տեսարան
Pont ottoman - Vikos.jpg|Կամուրջ Վոյդոմատիս գետի վրա
Village de Monodendri.jpg|Մոնոդենդրի գյուղը


## Արտաքին հղումներ
* Վիկոսի կիրճը greecetravel.com կայքում

## Ծանոթագրություններ

Կատեգորիա:Կատեգորիա ԲՊՀՄ II
Կատեգորիա:Հունաստանի կիրճեր
Եգիպտական գայլ

**Եգիպտական գայլ** (), գայլի ենթատեսակ, որը գտնվում է անհետացման եզրին։ Բնակվում է Եգիպտոսի հյուսիսում և Լիբիայի հյուսիս-արևելքում։ Նախկինում հանդիպում էր Եգիպտոսի ամբողջ տարածքում, սակայն որսը արմատապես նվզեցրել է եգիպտական գայլի պոպուլյացիան։
Եգիպտական գայլը կարող է դասակարգվել նաև չախկալի ենթադասում։

## Դիցաբանություն
Եգիպտական Անուբիս աստվածը սովորաբար պատկերվում է եգիպտական գայլի գլխով։ Անուբիսի գլուխը պատկերվում էր սև, երկար ականջներով և երկար դնչով։ Այդ աստծո պատկերը Հին Եգիպտոսում համարվում էր ամենակարևոր դիցանբանական խորհրդանիշներից մեկը։


Tutankhamun jackal.jpg|Անուբիսի արձանը կորեական թանգարանում
Anubis jackal.svg|Անուբիսի պատկերը


## Բնութագիր
Սա նիհար ու երկարահասակ կենդանի է, մորթին բեժագույն կամ կեղտոտ դեղին է։ Հանդիպում է հազվադեպ։

Կատեգորիա:Միջին Արևելքի կաթնասուններ
Վասիլիս Պապակոնստանտինոու

**Վասիլիս Պապակոնստանտինոու** (հուն.՝ Βασίλης Παπακωνσταντίνου, ), հույն երգիչ։

## Կենսագրություն
Վասիլիս Պապակոնստանտինոուն ծնվել է 1950 թվականի հունիսի 21-ին Հունաստանի Վաստաս քաղաքում։ 1957 թվականին Վասիլիսը ընտանիքի հետ տեղափոխվել է Աթենք։

Ուսանել է Աթենքի կիթառահարների դպրոցում։

## Ստեղծագործություններ
* 1975 - Ta Agrotika (Rural Songs)
* 1978 - Vasilis Papakonstantinou
* 1979 - Armenia
* 1982 - Fovamai (I'm afraid)
* 1984 - Diairesi (Division)
* 1985 - H Sinavlia Apo To Neo Falhro (The concert at Neo Faliro)
* 1987 - Hairetismata (Greetings)
* 1987 - Oi Megalyteres Epityhies Tou Vasili (Best of Vasilis)
* 1988 - Ola Apo Heri Kamena (Surely all burned)
* 1989 - Horevo (I'm dancing)
* 1991 - Hronia Polla (Happy Birthday)
* 1992 - Sfentona (Sling)
* 1993 - Fysaei (Blow)
* 1994 - De Sikonei
* 1994 - Oi Balantes Tou Vasili (Vasili's ballads)
* 1997 - Pes moy ena psema na apokoimitho (Tell me a lie to fall asleep)
* 1999 - Na Me Fonakseis (Call me)
* 1999 - Thalassa Sti Skala (Sea at the companionway)
* 2000 - Sfentona Live (Sling live)
* 2000 - Chamenes Agapes (Lost Loves)
* 2002 - Prosecho...Dystyhos (I'm careful...unfortunately)
* 2003 - Eseis Oi Filoi Mou Ki Ego (You my friends and I)
* 2004 - Fresko Hioni (Fresh Snow)
* 2007 - Metopiki (Head-On)
* 2008 - Vatomoura (Blackberries)
* 2009 - Ourania Toksa Kinigo (I'm hunting rainbows)
* 2010 - To Paixnidi Paizetai (The game is being played)
* 2012 - Afetiria (Start)
* 2013 - Hartina Desma (Paper restraints)
* 2013 - Drapeths (runaway)

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:1950 ծնունդներ
Կատեգորիա:Ապրող անձինք
Կատեգորիա:Հույն երգիչներ
Կատեգորիա:Հունիսի 21 ծնունդներ
Կատեգորիա:Հույն երաժիշտներ
Կատեգորիա:Հույն կոմպոզիտորներ
Աննա Լուպան

**Աննա Լուպան** (, ), մոլդովացի գրող։ Մոլդովայի պետական մրցանակի դափնեկիր (1984)։

## Կենսագրություն
Աննա Լուպանը ծնվել է 1922 թվականին Մոլդովայի Միհուլենի գյուղում։ Տասնվեց տարեկանից սկսել է աշխատանքային ինքնուրույն կյանք վարել։ Հայրենական պատերազմի տարիներին էվակուացվել է Կրասնոյարսկ, սովորել է Գյուղատնտեսական տեխնիկումում, վերադառնալով Մոլդովա, զբաղվել գրական գործունեությամբ։ 1960 թվականին սովորել է Մաքսիմ Գորկու անվան գրականության ինստիտուտում։

Առաջին անգամ տպագրվել է 1953 թվականին «Скынтея ленинистэ» ամսագրում։ Գրել է պատմվածքներ, ակնարկներ։ «Քամու թափը» վիպակը լույս է տեսել ռուսերեն «Դնեպր» ամսագրում և առանձին գրքով՝ պատմվածքների հետ միասին։ Ռուսերեն հրատարակվել են նրա վեպերի ու պատմվածքների ժողովածուները։ Իր գրական բեղմնավոր գործունեության շնորհիվ Լուպանը լայն ճանաչում է գտել Մոլդովայի սահմաններից դուրս։ Իր ստեղծագործություններում անդրադարձել է մոլդովական գյուղի խնդիրներին։ Գրել է նաև մանուկների համար։

= Գրականություն =
*«Ճանապարհ դեպի գյուղ» (1955)
*«Քամին դեմքին» (1957)
*«Ժամանակի անիվ» (1959)
*«Աշնանային ծաղիկներ» (1960)
*«Տգեղ տիկնոջ գրառումները» (1960)
*«Որտե՞ղ են ձեր հերկվորները, հող» (1961)
*«Ամեն ինչ կարգին է» (1962)
*«Սիրո խմելիք» (1964)
*«Третьи петухи» (1966)
*«Երբ ընկույզը հասունանա» (1967)
*«Իմ մանկության ջրաղացը» (1975)
*«Բալի սև ծաղիկ» (1980)
*«Գտիր ինքդ քեզ» (1987)

## Պարգևներ, մրցանակներ
* Աշխատանքային կարմիր դրոշի շքանշան (1974),
* Մոլդովայի պետական մրցանակի դափնեկիր (1984),
*«Աշխատանքի արիության համար» մեդալ (1960 թվականի մարտի 7-ի) ի հիշատակ Կանանց միջազգային օրվա 50-ամյակի և նշելով Խորհրդային Միության կանանց ակտիվ մասնակցությունը կոմունիստական շինարարությանը և նրանց ծառայությունները խորհրդային պետությանը երիտասարդ սերնդի կրթման գործում, աշխատանքի և բեղմնավոր սոցիալական գործունեության բարձր մակարդակի հասնելու համար,
*Մոլդովայի գրականության մագիստրոս (1995 թվականի փետրվարի 15)՝ ազգային գրականության զարգացման գործում մեծ ծառայությունների, բարձր գեղարվեստական ստեղծագործությունների ստեղծման համար,
*Աշխատանքային փառքի շքանշան (1997 թվականի սեպտեմբերի 12)՝ ազգային գրականության զարգացման և առաջմղման գործում հատուկ ծառայությունների, ստեղծագործական գործունեության մեջ նշանակալի նվաճումների և գեղարվեստական բարձր վարպետության համար։

## Ծանոթագրություններ

## Արտաքին հղումներ
* Lupan Ana - scriitoare 

Կատեգորիա:«Աշխատանքային արիության համար» մեդալակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Մոլդովացի գրողներ
Բոզ (Վերին Բասենի գավառ)

**Բոզ**, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Արաքսի ավազանի գետակներից մեկի ափին՝ Հասանկալա քաղաքից 42 կմ հարավ-արևելք։

Տարածքը լեռնային էր։

## Բնակչություն
XX դարի սկզբին ուներ 16 տուն բնակիչ։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Mercury Falling

***Mercury Falling*** *(հայ.՝ Ջերմաստիճանն իջնում է)*, բրիտանացի երաժիշտ Սթինգի հինգերորդ ստուդիական ալբոմը, որը թողարկվել է 1996 թվականի մարտի 8-ին։ Այն ցույց էր տալիս Սթինգի անցումը մեծահասակներին ուղղված լսարանին։ Այսպես, որպես երկրորդ սինգլ թողարկվեց «You Still Touch Me» ռոք բալլադը, որը հատուկ է այդ ժանրի համար։

Ալբոմը սկսվում է և ավարտվում է «Mercury Falling» («Ջերմաստիճանն ընկնում է») բառերով։

## Ստեղծագործությունների ցանկ
Բոլոր ստեղծագործությունները գրված են Սթինգի կողմից՝ բացի «La Belle Dame Sans Regrets» երգից, որը Սթինգի և Դոմինիկ Միլլերի համատեղ աշխատանքն է։

## Track listing
All songs written by Sting except where noted.

### Բ կողմ
#"Lullaby to an Anxious Child"
#"Giacomo's Blues"
#"Beneath a Desert Moon"
#"Moonlight"
#"This Was Never Meant to Be"
#"The Pirate's Bride"
#"The Bed's Too Big without You"

## Ձայնագրության մասնակիցներ
* Սթինգ — վոկալ, բաս
* Դոմինիկ Միլլեր — կիթառ
* Վինի Կոլայուտա — հարվածային գործիքներ
* Քենի Քիրքլենդ — ստեղնաշարային գործիքներ
* Բրենդֆորդ Մարսալիս — սաքսոֆոն
* Էդնրյու Լավ — սաքսոֆոն
* Գերի Ռիչարդսոն — Համոնդի երգեհոն «Let Your Soul Be Your Pilot»-ում
* Թոնի Ուոթերս — վոկալ
* Լենս Էլինգթոն — վոկալ
* Շիրլի Լյուիս — վոկալ
* East London Gospel Choir — վոկալ
* Քեթրին Թիքել — Northumbrian pipes, fiddle
* Բի Ջեյ Քոուլ — ոտնակավոր սլայդ-կիթառ
* Ուեյն Ջեքսոն — շեփոր

## Հավաստագրումներ

## Ծանոթագրություններ

## Արտաքին հղումներ
* Mercury Falling  Sting.com կայքում
* Mercury Falling Stingoop.com կայքում
* 

Կատեգորիա:1996 ալբոմներ
Հույները Հունգարիայում

**Հույները Հունգարիայում** (, *Ellines*, ), համարվում են Հունգարիայում պաշտոնապես ճանաչված տասներեք ազգային փոքրամասնություններից մեկը, *Ազգային և էթնիկ փոքրամասնությունների մասին օրենքը* հունգարական պառլամենտում ընդունվել է 1993 թվականի հուլիսի 7-ին։ Հունգարական օրենքը ճանաչում է «փոքրամասնությունների ներկայացուցիչների իրավունքները, հաստատում է էթնիկ փոքրամասնությունների կոլեկտիվ իրավունքների հայեցակարգը և հայտարարում է փոքրամասնությունների կոլեկտիվ անօտարելի իրավունքը՝ պահպանելու իրենց էթնիկ ինքնորոշումը»։ Օրենքը նաև թույլատրում է էթնիկական կամ ազգային բնույթի միավորումները, քաղաքական կուսակցությունները և շարժումները, մայրենի լեզվի կիրառումը։ Որպեսզի համարվի ճանաչված, էթնիկ խումբը պետք է ամենաքիչը 100 տարի ապրած լինի երկրում և նրա անդամները պետք է Հունգարիայի քաղաքացիներ լինեն։

Հույների առաջին բնակեցումը նախկին Հունգարիայում (որպես Ավստրո-Հունգարիայի մաս) թվագրվում է դեռևս 15-16-րդ դարերի, բայց այն կրում էր եզակի բնույթ և հիմնականում բարձր կրթություն ունեցող անձինք էին։ Զանգվածային գաղթ տեղի չունեցավ մինչև 17-րդ դարը, ամենախոշոր ալիքները տեղի են ունենում 1718 և 1760—1770 թվականներին, դրանք կապված էին այդ շրջանի տնտեսական հանգամանքների հետ։ Մոտավոր հաշվարկով 18-րդ դարի երկրորդ կեսին Հունգարիա է տեղափոխվել մոտ 10 հազար հույն։

Ժամանակակից հույն համայնքը բաղկացած է հիմնականում Հունաստանում քաղաքացիական պատերազմի փախստականներից և 2001 թվականի տվյալներով կազմում է 2509 մարդ։

Բելոյաննիս գյուղի (որը հիմնել են հույն փախստականները 1950 թվականին) 1200 բնակիչներից մոտ 300-ը հույներ են։

Հունգարական պատմության որոշ ակնառու դեմքեր, ինչպես Պալ Տալեկին, ունեցել են հունական ծագում։

## Տես նաև
* Հույներ
* Հունական սփյուռք
* Հունգարիայի բնակչություն
* Հույները Հայաստանում և Արցախում

## Ծանոթագրություններ

## Արտաքին հղումներ
* Self-government of the Greeks of Hungary 
* The Ecumenical Patriarchate of Constantinople — Exarchate of Hungary

Կատեգորիա:Հունական սփյուռք
Կատեգորիա:Հունգարիայի ազգեր
Կատեգորիա:Հունգարիայի բնակչություն
Նինա Բերբերովա

**Նինա Նիկոլաևնա Բերբերովա** (, ), հայկական ծագմամբ ռուս գրող, գրականագետ։

Վլադիսլավ Խոդասևիչի կանանցից մեկը։

## Կենսագրություն
Նինա Նիկոլաևնա Բերբերովան ծնվել է 1901 թվականի հուլիսի 26-ի Սանկտ Պետերբուրգում։ Նրա հայրը ծագում էր Եկատերինա II ժամանակ Ղրիմից Նոր Նախիջևան գաղթած նշանավոր հայ վաճառականներ Բերբերովների ընտանիքում։ Նինան ընտանիքի միակ զավակն էր։ Նինա Բերբերովան սկզբնական կրթությունը ստացել է Սանկտ Պետերբուրգում, ապա 1919 թվականին ընտանիքի հետ տեղափոխվել է Դոնի Ռոստով և այնտեղ հաճախել Դոնի համալսարանի պատմաբանասիրական ֆակուլտետ։ 1920 թվականին վերադարձել է Սանկտ Պետերբուրգ։

1922 թվականի հունիսին ամուսնու՝ Վլադիսլավ Խոդասևիչի հետ գաղթում է Խորհրդային Միությունից։ Որոշ ժամանակ բնակվել է Գերմանիայում, Չեխոսլովակիայում, Իտալիայում և Ֆրանսիայում։ 1950 թվականին Բերբերովան Ֆրանսիայից մեկնում և մշտական բնակություն է հաստատում ԱՄՆ-ում, որտեղ նա ռուսաց լեզու և ռուս գրականություն է դասավանդում Եյլի, Պրինսթոնի, Կոռնելի, Կոլումբիայի, Փենսիլվանիայի և Բրին-Մոր համալսարաններում։ 1989 թվականին Բերբերովան այցելում է Խորհրդային Միություն և հանդիպում ունենում Մոսկվայի և Սանկտ Պետերբուրգի գրական շրջանակների հետ։ Վախճանվել է 1993 թվականի սեպտեմբերի 26-ին Ֆիլադելֆիայում։

## Ստեղծագործություններ
* 1930 - «Վերջինները և առաջինները. վեպ գաղթական կյանքից» (Последние и первые. Роман из эмигрантской жизни.),
* 1932 - «Տիրակալուհին» (Повелительница),
* 1935 - «Համանվագակցուհին» (Аккомпаниаторша),
* 1936 - «Չայկովսկի. Մի կյանքի պատմություն» (Чайковский. История одинокой жизни),
* 1938 - «Բորոդին» (Бородин),
* 1938 - «Առանց մայրամուտի» (Без заката),
* 1947 - «Ալեքսանդր Բլոկը և նրա ժամանակը» (Александр Блок и его время),
* 1949 - «Ճակատագրի թեթևացում» (Облегчение участи.),
* 1949 - «Կրավչենկոյի գործը։ Գործի ընթացքը» (Дело Кравченко. История процесса),
* 1958 - «Շլիմանի հիշատակին» (Памяти Шлимана),
* 1972 - «Իմ շեղագրումը։ Ինքնակենսագրություն» (Курсив мой. Автобиография),
* 1981 - «Երկաթե կինը. կենսագրություն» (Железная женщина. Биография),
* 1921 - 1983 - Բանաստեղծություններ,
* 1986 - «Մարդիկ և սուտը. XX դարի ռուս մասոնները» (Люди и ложи: Русские масоны XX столетия),
* 1998 - «Անհայտ Բերբերովան» (Неизвестная Берберова),
* 2002 - «Ռուսական Փարիզից» (Из «русского Парижа»)։

## Գրականություն
* Русское зарубежье. Золотая книга эмиграции. Первая треть XX века. Энциклопедический биографический словарь. — Москва, 1997.
* Русские писатели и поэты. Краткий биографический словарь. — Москва, 2000.

## Ծանոթագրություններ

Կատեգորիա:Ռուս կին գրողներ
Կատեգորիա:Ռուս գրականագետներ
Կատեգորիա:Ռուս գրողների կանայք
Կատեգորիա:Հայկական ծագմամբ ռուսներ
Կատեգորիա:20-րդ դարի վիպասաններ
Կատեգորիա:20-րդ դարի կին գրողներ
Կատեգորիա:Ռուս հրապարակախոսներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի պատմվածքագիրներ
Աննա Վյալիցինա

**Աննա Սերգեևնա Վյալիցինա** (, , , հայտնի է նաև **Anne V** (Էնն Վի) անվամբ), ռուս սուպերմոդել։

## Կենսագրություն
Աննա Վյալիցինան ծնվել է 1986 թվականի մարտի 19-ին Գորկի քաղաքում (ներկայում՝ Նիժնի Նովգորոդ), բժիշկների ընտանիքում։ Հայրը՝ Սերգեյ Արկադևիչ Վյալիցինը, եղել է «Վոլգա» ֆուտբոլային ակումբի բժիշկը, մայրը՝ մանկաբույժ։ 15 տարեկան հասակում Աննա Վյալիցինան սկսել է մոդելի կարիերա այն բանից հետո, երբ *IMG Models*-ի գործակալները նկատել են նրան Սանկտ Պետերբուրգում, երբ նոր դեմքեր էին փնտրում *[[MTV]]’s Fashionably Loud Europe*-ի համար։ Աննա Վյալիցինան անցել է քասթինգն ու պայմանագիր կնքել *IMG Paris*-ի, իսկ հետագայում՝ *IMG New York*-ի հետ։

### Կարիերա
Աննա Վյալիցինան աշխատել է այնպիսի դիզայներների ու բրենդների հետ, ինչպիսիք են՝ *Alberta Ferretti*, *Alexander McQueen*, *Anna Sui*, *[[Calvin Klein]]*, *Christian Lacroix*, *Carolina Herrera*, *[[Dolce & Gabbana]]*, *Emanuel Ungaro*, *Fendi*, *Givenchy*, *[[Gucci]]*, *Helmut Lang*, *Hussein Chalayan*, *Issey Miyake*, *Julien McDonald*, *[[Louis Vuitton]]*, *Marc Jacobs*, *Max Mara*, *Moschino*, *Narciso Rodriguez*, *Oscar de la Renta*, *[[Պրադա|Prada]]*, *Ralph Lauren*, *[[Ռոբերտո Կավալի|Roberto Cavalli]]*, *Sonia Rykiel*, *[[Versace]]*, *Anna Molinari*, DKNY, *[[Escada]]*, *Iceberg*, *Lancetti*, *Versus*, Victoria’s Secret,*Yohji Yamamoto* և *[[Zara]]*, ինչպես նաև ներկայացրել է *[[Chanel]]*-ի *Chance* օծանելիքը։

Աննա Վյալիցինան հայտնվել է *Vogue*, *ELLE*, *Glamour* և *Gloss* ամսագրերի շապիկներին, *Sports Illustrated Swimsuit Issue*-ի՝ 2005-2009 թվականների համարներում։ Նկարահանվել է Ալանիս Մորիսեթի «Out Is Through», ինչպես նաև Maroon 5-ի «Misery», «Never Gonna Leave This Bed» և «One More Night» տեսահոլովակներում։

Աննա Վյալիցինան ընդգրկված է, այսպես կոչված, «երեք V-երի խմբում». այդպես են կոչում 2000-ական թվականների ամենահաջողակ երեք ռուս մոդելներին, որոն ազգանուններն սկսվում են *Վ* տառով։ Նրանք են Նատալյա Վոդյանովան, Աննա Վյալիցինան ու Եվգենյա Վոլոդինան։

### Անձնական կյանք
Ըստ մամուլի՝ 2009 թվականի վերջից Աննա Վյալիցինան հանդիպել է ամերիկացի դերասան Լեոնարդո ԴիԿապրիոյի հետ, սակայն մոդելն ինքը բազմիցս հերքել է դա՝ հայտարարելով, որ իրենք միայն լավ ընկերներ են։ Աննա Վյալիցինան հանդիպել է Maroon 5 խմբի մենակատար Ադամ Լևինի հետ. նրանց հարաբերությունները ձգվել են երկու տարի, և նրանք բաժանվել են 2012 թվականի ապիլին։

2013 թվականի սկզբից մինչև 2014 թվականի փետրվար Աննա Վյալիցինան հանդիպել է ամերիկյան «Նյու Յորք Մեթս» պրոֆեսիոնալ բեյսբոլի ակումբի խաղացող Մեթ Հարվիի հետ։

2014 թվականից Աննա Վյալիցինան հանդիպում է «Yahoo» ընկերության ավագ փոխնախագահ Ադամ Կահանի () հետ։ 2015 թվականի հունիսի 25-ին ծնվել է նրանց դուստրը՝ Ալյասկան։

## Ֆիլմագրություն

## Ծանոթագրություններ

## Արտաքին հղումներ
* Anne Vyalitsyna photos on Style.com 
* Web Wombat: «Anne Vyalitsyna: Fashion & Beauty»  
* The Age: «The Russians are coming» 
* Is Model Anne Vyalitsyna Leonardo DiCaprio’s New Girlfriend?  
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս մոդելներ
Եգիպտական մանգուստ

**Եգիպտական մանգուստ**, կամ **[[փարավոն]]ական առնետ**, **կամ փարավոնամուկ** (), մանգուստների ցեղի կենդանի, որը հայտնի է որպես սրբազան կենդանի Հին Եգիպտոսում։ Հերոդոտոսը ասում էր, որ ամեն քաղաքում փարավոնամկներին զմռսում և թաղում էին սուրբ վայրերում։

Եգիպտական մանգուստը տարածված է միայն Աֆրիկայի հյուսիսում, նաև բնակվում է Աֆրիկայի արևմուտքում, ինչպես նաև Մադագասկարում, որտեղ այդ կենդանիները տարվել էին աֆրիկյան մայրցամաքից։

Եգիպտոսում բնակվում է գետերի ափերին և եղեգնուտներում։ Սնունդը՝ մանր կաթնասուններ և մասամբ բուսականություն։

«Փարավոնական» անվանումը ծագում է , ինչը նշանակում է «խուզարկու, հետախույզ» ( - հետք)։

## Ծանոթագրություններ

*
Ֆրանչեսկա Ների

**Ֆրանչեսկա Ների** (իտալ.` Francesca Neri, ), իտալացի դերասանուհի։ Երկու անգամ արժանացել է կինոլրագրողների ընկերության Իտալիայի ազգային «Արծաթե ժապավեն» ամենամյա մրցանակին՝ կանացի լավագույն դերի համար (1992 թ., 1998 թ.)։

## Կենսագրություն
Ֆրանչեսկա Ներին ծնվել է Տրենտոյում։ Նրա մայրը դերասանուհի Ռոզալբա Ներին է։ Երկար ժամանակ Ֆրանչեսկան նկարահանվել է եվրոպական ֆիլմերում և արժանացել քննադատների, ինչպես նաև հանդիսատեսի բարձր գնահատականին։ Երեք անգամ ներկայացվել է «Դավիդ դի Դոնաթելլո» Իտալիայի ամենաբարձր կինոպարգևին։ Այդ տարիների նրա աշխատանքներից կարելի է առանձնացնել Բիգաս Լունայի «Լուլուի տարիքները» (1990 թ.), Մասիմո Տրոիսիի «Ինձ թվում էր, որ դա սեր է» (1991 թ.) և Պեդրո Ալմոդովարի «Կենդանի մարմին» (1997 թ.) կինոնկարները։

2000-ական թվականներին Ֆրանչեսկա Ներին նկարահանվել է նաև հոլիվուդյան ֆիլմերում։ Դրանցից են «Հաննիբալ» (2001 թ.) ֆիլմը՝ Էնթոնի Հոփքինսի հետ և «Վնասի փոխհատուցում» (2002 թ.) կինոնկարը՝ Առնոլդ Շվարցենեգերի մասնակցությամբ։

## Անձնական կյանքը
Ֆրանչեսկա Ներին ամուսնացել է դերասան Կլաուդիո Ամենդոլայի հետ։ 1999 թվականին ծնվել է նրանց որդին։

## Ֆիլմագրությունը

## Ծանոթագրություններ

Կատեգորիա:Իտալացի դերասանուհիներ
Կատեգորիա:Դերասաններ այբբենական կարգով
Կատեգորիա:Իտալացի կինոդերասանուհիներ
Կատեգորիա:Կինոպրոդյուսերներ
Կատեգորիա:Իտալացի սցենարիստներ
Կատեգորիա:Կին պրոդյուսերներ
Այվի Լաթիմեր

**Այվի Ջոյ Լաթիմեր** (, ), ավստրալիացի դերասանուհի, հայտնի է որպես Նիքսի՝ «Մակո։ Գաղտնիքների կղզի» հեռուստասերիալից։

## Կենսագրություն
Այվի Լաթիմերը ծնվել է 1994 թվականի դեկտեմբերի 1-ին ԱՄՆ-ի Կալիֆոռնիա նահանգում, երբ նա 6 տարեկան էր նրա ընտանիքը տեղափոխել է Ավստալիայի Նյուքասլ քաղաք։ Այվին ընդունվել է Բրոդմեդոու, իսկ 2007 թվականին մի քանի դասընկերների հետ՝ «Shoot Out», այստեղ նա գրավեց երկրորդ տեղը։ 2002-ից 2003 թվականներին նա հանդիսացել է «Կապտասպիտակ օձիք» հեռուստասերիալի հրավիրված աստղ, որտեղ նա կատարել է Լելի դերը։ 2004-ից 2006 թվականներին նա հայտնվել է «Սիրիր, ինչպես ես եմ ցանկանում» հեռուստաշոուի 7 էպիզոդներում՝ որպես Էշլի ՄաքՔլասկի և 2010-ից 2011 թվականներին նկարահանվել է «Ես և իմ հրեշները» հեռուստասերիալում, որպես Անժելա Կարլսոն, ով ատում է հրեշներին։ 2012 թվականի մայիսին ստացել է Նիքսիի դերը, որը «Մակո։ Գաղտնիքների կղզի» հեռուստասերիալի գլխավոր դերերից էր։ 2012 թվականին նա եղել է Մելբուրսկի համազգային փառատոնի ֆինալիստ։ 2014 թվականի հուլիսին նրան հրավիրել են զվարճալի ավտրալական կատակերգական հեռուստասերիալ «STUDIO 3»՝ որպես հաղորդավարուհի։

## Ֆիլմագրություն

## Հետաքրքիր փաստեր
* Դերասանուհու հասակը 1,60 մետր է
* 15-16 տարեկանում Այվին բրեկետներ էր կրում
* Այվին ունի հարազատ քույր՝ Զոի Լաթիմեր
* Հետաքրքրություններն են սքեյթբորդինգը, ֆուտբոլը, վազքը, ժայռամագլցումը
* Մարդը, որից նա ոգեշնչվում է դա Բեթանի Հեմիլթոնն է
* Այվին կարողանում է թմբուկ նվագել

## Ծանոթագրություններ

## Արտաքին հղումներ
* 
* 

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Սերենա Գրանդի

**Սերենա Գրանդի** (, իրական անունը՝ Սերենա Ֆաջիոլի, ), իտալացի դերասանուհի, 1980-1990-ական թվականների իտալական կինոյի սեքս-խորհրդանիշներից մեկն է։

## Կենսագրություն
Սերենա Գրանդին ծնվել է Բոլոնյայում։ Ունի համակարգչային ծրագրավորողի մասնագիտություն։ Կինոյում նրա դեբյուտը կայացել է 1980 թվականին, երբ նկարահանվել է ռեժիսոր Ֆերդինանդո Բալդիի «Ուղեկիցները» կինոնկարում։ Իր առաջին ֆիլմերում Սերենան հանդես էր գալիս Վանեսա Շտայգեր կեղծանունով։ Առաջին լուրջ կինոնկարը նույնպես նկարահանվել էր 1980 թվականին։ Դա Ջո Դ'Ամատոյի «Անտրոպոֆագուս» սարսափ-ֆիլմն էր, որտեղ Սերենան կատարում էր Մեգիի դերը։

Սերենա Գրանդին հանրաճանաչ է դարձել հիմնականում Տինտո Բրասի էրոտիկ ժանրի ֆիլմերում նկարահանվելուց հետո։ Այդ ֆիլմերից առաջինը «Միրանդա» (1985 թ.) կինոնկարն էր։ Կինոնկարը Սերենային հռչակ բերեց ոչ միայն ողջ Իտալիայում, այլ նաև դարձրեց այդ ժամանակների սեքս-խորհրդանիշներից մեկը։ Բացի կինոյի բաց տեսարաններում նկարահանվելուց, նրա լուսանկարները հայտնվում էին նաև ամսագրերում։

Սերենա Գրանդիի ստեղծագործական կյանքի գագաթնակետը 1980-ական թվականներն էին, երբ նա նկարահանվեց մոտ 20 կինոնկարներում, ներառյալ էրոտիկ մելոդրամաներն ու կատակերգությունները։ Այդ տարիների ֆիլմերից էին նաև «Հանգիստ գեղջկուհիները» (1980 թ.), «Գաճաճը» (1982 թ.), «Պատանին և աղջիկը» (1984 թ.), «Գիշերային կինը» (1986 թ.), «Կիրք Ջուլիի հանդեպ» (1986 թ.), «Երիտասարդ Դոն Ժուանի արկածները» (1986 թ.), «Ռիմինի, Ռիմինի» (1987 թ.), «Ջոյի լուսանկարը» (1987 թ.), «Հարուստներն իրենց սովորություններն ունեն» (1987 թ.), «Թերեզան» (1987 թ.), «Սուր ցանկություն» (1993 թ.), «Չարաճճին» (1998 թ.) և այլն։

2003 թվականին Սերենա Գրանդին ձերբակալվել էր թմրանյութեր օգտագործելու և պահելու կասկածանքով։ 157 օր տնային կալանքից հետո, նա արդարացվել է։ Մասնակցում է հեռուստաշոուների։ 2006 թվականին Հռոմում հրատարակել է իր առաջին «L’amante del federale» վեպը։

## Անձնական կյանքը
Սերենա Գրանդին 1987-1993 թվականներին ամուսնացած է եղել Բեպպո Էրկոլի հետ։ 1989 թվականին ծնվել է նրա որդին՝ Էդուարդոն։

## Մասնակի ֆիլմագրությունը

## Ծանոթագրություններ

Կատեգորիա:Իտալացի դերասանուհիներ
Կատեգորիա:Իտալացի մոդելներ
Սեն Պիեռմոն (Էնայի գավառ)

**Սեն Պիեռմոն** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02689:

## Բնակչություն
2010 թվականի տվյալներով՝ համայնքի բնակչությունը կազմում է 62 մարդ։

## Տնտեսություն
2010 թվականին համայնքի 37 աշխատունակ (15-64 տարեկան) բնակիչներից 25-ը տնտեսապես ակտիվ էին, 12-ը՝ ոչ ակտիվ (ակտիվության ցուցանիշը կազմել է 67,6 %, 1999 թվականին եղել է 62,2%)։ 25 տնտեսապես ակտիվ բնակիչներից աշխատում էին 25-ը (14 տղամարդ և 11 կին), գործազուրկներ չկային։ 12 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 1-ը՝ թոշակառուներ, 7-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սեն Պիեռմոն 

Կատեգորիա:Ֆրանսիայի բնակավայրեր
Սեն Ժան դ՛Անժելի (շրջան)

**Սեն Ժան դ՛Անժելի ** (), շրջան () Ֆրանսիայում, գտնվում է Պուատու Շարանտա երկրամասում։ Շրջանի դեպարտամենտ՝ Ծովափնյա Շարանտ։ Սուպերֆեկտուրա՝ Սեն Ժան դ’Անժելի։ Շրջանի բնակչությունը 2006 թվականին կազմել է 51.681 մարդ։ Բնակչության խտությունը կազմում է 36 մարդ/կմ²։ Շրջանի տարածքը կազմում է 1442 կմ²։

## Տարածքային բաժանում

Շրջանը բաժանված է 7 համայնքի՝

* Օլնե
* Լուլե
* Մատա
* Սենտ Իլյեր դը Վիլֆրանշ
* Սեն Ժան դ՛Անժելի
* Սեն Սավինյեն
* Տոննե Բուտոն

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սեն Ժան դ՛Անժելի շրջան 

Կատեգորիա:Ֆրանսիայի շրջաններ
Բուրժ (շրջան)

**Բուրժ** (), շրջան () Ֆրանսիայում, գտնվում է Կենտրոն - Լուարի հովիտ երկրամասում։ Շրջանի դեպարտամենտ՝ Շեր։ Սուպրեֆեկտուրա՝ Բուրժ։ Շրջանի բնակչությունը 2006 թվականին կազմել է 175.163 մարդ։ Բնակչության խտությունը՝ 63 մարդ/կմ²։ Շրջանի տարածքը՝ 2798 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ, Բուրժի շրջան 

Կատեգորիա:Ֆրանսիայի շրջաններ
Գիանիս Ագելակաս

**Գիանիս Ագելակաս** (հուն.՝ Γιάννης Αγγελάκας, ), հույն երգիչ, գրող և պոետ։ Հանդիսանում է հունական ռոքի ամենահայտնի ներկայացուցիչներից մեկը։ 2004 թվականին թողարկել է «*All together Now*» ալբոմը։

## Ստեղծագործություններ
* 1993 Υπέροχο τίποτα (Beautiful Nothing), (Virgin)
* 2000 Χώμα & νερό (Earth & Water)
* 2003 Ο χαμένος τα παίρνει όλα (*[[The Loser Takes It All]]*) (soundtrack), Hitch Hyke Records, All Together Now (reissue)
* 2005 Οι ανάσες των λύκων (Wolves' breath), All Together Now
* 2005 Από 'δω και πάνω (From now on), All Together Now
* 2007 Πότε θα φτάσουμε εδώ (When are we getting here), All Together Now
* 2009 Ψυχή Βαθιά (Soul Deep), (soundtrack) All Together Now
* 2013 Η Γελαστή Ανηφόρα (The smiling uphill), All Together Now

## Ծանոթագրություններ

## Արտաքին հղումներ
* All Together Now 
* MySpace
* Գիանիս Ագելակասի էջը youtube.com կայքում

Կատեգորիա:1959 ծնունդներ
Կատեգորիա:Հույն բանաստեղծներ
Կատեգորիա:Հույն գրողներ
Կատեգորիա:Հույն դերասաններ
Կատեգորիա:Հույն երգիչներ
Կատեգորիա:Հույն կոմպոզիտորներ
Կատեգորիա:Նոյեմբերի 30 ծնունդներ
Կատեգորիա:Սալոնիկ քաղաքում ծնվածներ
Պավլոս Սիդիրոպուլոս

**Պավլոս Սիդիրոպուլոս** (հուն.՝ Παύλος Σιδηρόπουλος, ), հույն երգիչ և երաժիշտ։ Զարգացրել է հունական ռոք երաժշտությունը։

## Ստեղծագործություններ
### Նշանավոր ստեղծագործությունները
* *O Babis o Flou*
* *I Ora tou Stuff*
* *To '69 me Kapoion Filo*
* *Stin K*
* *Rock ΄n΄ Roll sto Krevati*
* *To Vivlio ton Iroon*
* *Electric Theseus*
* *Apokalypsi*
* *Apogoitefsi*
* *Tis Ethnikis Simfiliosis*
* *Horis Etia*
* *Na m' Agapas*
* *Ante... ke Kali Tichi Maghes*
* *Day after Day*

### Մյուս ստեղծագործությունները
* *1971 To Xespasma/O Kosmos Tous*
* *1971 O Gero-Mathios*
* *1972 Apogoitefsi/O Ntamis o Skliros*
* *1978 Flou*
* *1982 En Lefko*
* *1985 Zorba the Freak*
* *1989 Horis Makigiaz (Live)*
* *1991 Ante... ke Kali Tichi Maghes*
* *1992 Ta Blues tou Prighipa*
* *1994 En Archi In o Logos*
* *2001 Day after Day*

## Ծանոթագրություններ

## Արտաքին հղումներ
* Անձնական կայք
* Παύλος Σιδηρόπουλος

Կատեգորիա:Հույն երգիչներ
Կատեգորիա:Հույն երաժիշտներ
Կատեգորիա:Հույն կոմպոզիտորներ
Կլոդին Օժե

**Կլոդին Օժե** (, ), ֆրանսիացի դերասանուհի և մոդել։

## Կենսագրություն
Կլոդին Օժեն ծնվել է Փարիզում (Ֆրանսիա), 1941 թվականի ապրիլի 26-ին։ Կլոդինը ավարտել է «St. Joan of Arc» քոլեջը և «Paris Drama» կոնսերվատորիան, որտեղ նա խաղում էր դրամատիկական դերեր։ Օժեն դեբյուտ է արել ֆիլմում, դեռ դպրոցական տարիներին։

## Կարիերա
1958 թվականին Կլոդինը ստանում է «Miss France Monde» տիտղոսը, ինչպես նաև նա մասնակցել է «1958 Miss World-ին»։ Նույն տարում Օժեն դեբյուտ է անում ֆիլմում, խաղալով ֆիլմում «Կրիստինայի» դերը։ Նա խաղացել է ավելի քան 79 ֆիլմերում և հեռուստասերիալներով։

## Անձնական կյանք
1959 թվականին Կլոդինը ամուսնանում է ռեժիսոր Պերր Գասպար–Ուի հետ, բայց հետագայում նրանք բաժանվեցին։ 1980-2008 թվականներին (մինչ մահը) Կլոդինը ամուսնացած է եղել բիզնեսմեն Պիտեր Բրենտի հետ։ Ամուսինները ունեն աղջիկ՝ Ժեսսիկա Կլոնդին Բրենտը (ծնվել է 14 ապրիլի 1991)։

## Ծանոթագրություններ

## Արտաքին հղումներ
* Կլոդին Օժեն Internet Movie Database կայքում։

Կատեգորիա:Ֆրանսիացի դերասանուհիներ
Կատեգորիա:Ֆրանսիացի մոդելներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Թատրոնի ֆրանսիացի դերասանուհիներ
Կատեգորիա:Գեղեցկության մրցույթի հաղթողներ
Կատեգորիա:Ֆրանսիացի հեռուստատեսային դերասանուհիներ
Զիգորիզա

**Զիգորիզա** (), կետանմանների անհետացած տեսակ։
Զիգորիզան հանդիսանում է *базилозавр* կոչվող հսկա կետերի բարեկամը, սակայն հասել է փոքր չափերի (մինչև 6մ )։ Մարմնի համաչափությունը համանման է ժամանակակից կետանմանների մարմնի համաչափությանը ի տարբերություն երկու առանձնահատկությունների. վառ արտահայտված վիզ յոթ ողերով և լողաթևերով, որոնք գալարվում են արմունկային հոդերում։ Հետևի վերջույթները ռուդիմենտներ են։ Զիգորիզաի մահացած գանգը բաղկացած է երկար ստորին ծնոտից, որը լցված է կլոր, սուր ատամներից։

## Այժմեականություն
* Զիգորիզան «Back To The Seas» վավերագրական ֆիլմի էպիզոդներից մեկում, որը ցուցադրվել է TLC 1994-ից մինչև 1997 թիվը։
* Զիգրոզայի քարացած մանցորդները համարվում են Միսիսիպի նահանգի տեսարժանությունը։ Այդ կետանմանի կմախքը գտնվում է Միսիսիպի նահանգի Ջեկսոնի բնական պատմության թանգարանում և տեղի բնակիչներն այն անվանում են «Զիգի»։

## Արտաքին հղումներ
* Дорудон
* Базилозавр

## Պատկերասրահ

Պատկեր:Zygorhiza kochii.jpg|Череп *Zygorhiza kochii*
Պատկեր:Zygorhiza kochii (early whale).jpg|Скелет *Zygorhiza kochii*